ПРОТОКОЛ № 41
от заседание на Комисия по правни въпроси 
на Висшия съдебен съвет,
проведено на 12 ноември 2012 г.

Днес, 12 ноември 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА
							СВЕТЛА ПЕТКОВА
							КАРОЛИНА НЕДЕЛЧЕВА

ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Обръщение от Константин Пенчев – омбудсман на РБ за създаване на резервен фонд към ВСС. 
- Писмо от Владимира Янева – председател на Софийски градски съд, относно предоставяне на искани от „Информационно обслужване” АД – София средства за поддържане на Националната информационна система „ДЕЛФИ”, докладвано от Юлия Ковачева. 
- Разни.
По дневния ред	

1.ОТНОСНО: Проект на Правила за определяне на критерии за поощряване на магистрати, изготвени в изпълнение на решение на ВСС по протокол № 44/18.10.2012 г. 

КОМИСИЯТА ПО ПРАВНИ ВЪПРОСИ
Р Е Ш И:
	
Дава възможност на членовете на Висшия съдебен съвета да представят становища и предложения на комисията по правни въпроси, в срок до 19.11.2012 г.

2.ОТНОСНО: Писмо от магистрати от Районен съд – Самоков, относно изплащане на разходи за пътуване от местоживеенето до местоработата.
Приложение: Писмо № 11-07-1412/24.10.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение писмото от Районен съд – Самоков, с искане за преразглеждане решение на ВСС, относно извършване на разходи за пътуване от местоживеенето до местоработата и обратно на магистрати и служители.
Мотиви: С решение по протокол № 49/31.10.2012 г. комисия „Бюджет и финанси” е приела, че разходи за пътуване по реда на чл. 29, ал.1, т.2 от ПМС № 367/29.12.2011 г., не следва да се извършват, поради липса на законово основание. След справка в закона, Комисията по правни въпроси приема това становище и се присъединява към него.

3.ОТНОСНО: Решение № 236/30.10.2012 г., V – членен състав на Комисията за защита от дискриминация. 
Приложение: Писмо № 94-00-1035/1.11.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение решението на Комисията за защита от дискриминация.

4.ОТНОСНО: Решение по протокол № 3/30.10.2012 г. на комисия „Публична комуникация” към ВСС, с което изпраща проект на правила за действие на гражданския съвет от професионални и неправителствени организации към ВСС, за становище и предложения. 

КОМИСИЯТА ПО ПРАВНИ ВЪПРОСИ
Р Е Ш И:

Възлага на експертните сътрудници в срок до 14.11.2012 г. да обобщят направените от членовете на комисията предложения и същите да се изпратят на комисия „Публична комуникация” към ВСС.

5.ОТНОСНО: Писмо № 97-00-186/8.11.2012 г. от Съюза на съдиите в България.

КОМИСИЯТА ПО ПРАВНИ ВЪПРОСИ
Р Е Ш И:

5.1. Да се изпрати писмо до Съюза на съдиите в България, с което да се изрази удовлетворение от направените предложения и да се увери, че същите ще са й полезни в дискусиите при изработване на вътрешните правила на ВСС.
5.2. Предлага на Висшия съдебен съвет да предприеме инициирането на срещи с професионалните организации на магистратите.

6.ОТНОСНО: Проект на образец на Декларация за имотното състояние и произхода на средствата за придобиване на имуществото на кандидатите за Главен прокурор на Република България.  

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет на заседанието си на 15 ноември 2012 г. да утвърди образец на Декларация за имотното състояние и произхода на средствата за придобиване на имуществото на кандидатите за Главен прокурор на Република България.  

Допълнителни точки

1.ОТНОСНО: Обръщение от Константин Пенчев – омбудсман на РБ за създаване на резервен фонд към ВСС. 

КОМИСИЯТА ПО ПРАВНИ ВЪПРОСИ
Р Е Ш И:
 
Приема за сведение обръщението от Константин Пенчев – омбудсман на Република България. 

2.ОТНОСНО: Писмо от Владимира Янева – председател на Софийски градски съд, относно предоставяне на искани от „Информационно обслужване” АД – София средства за поддържане на Националната информационна система „ДЕЛФИ”. 
Приложение: Писмо № 11-06-624/7.11.2012 г., писмо от „Информационно обслужване” АД – София № 97-00-149/8.11.2012 г., преписка.

КОМИСИЯТА ПО ПРАВНИ ВЪПРОСИ
Р Е Ш И:

Преписката да се внесе за разглеждане в работното заседание на ВСС, което ще се проведе на 14.11.2012 г.

	Разни

1.ОТНОСНО: Предложение на Каролина Неделчева за създаване на Магистратски съвет.
Каролина Неделчева: За да се поддържа двустранна връзката с магистратите по всички въпроси – кадрови, натовареността и т.н. в системата, следва да се създаде Магистратски съвет към ВСС. В него предлагам да участват по трима съдии от съответния окръжен район, един гражданско право, административно и наказателно право, избрани на Общо събрание на съдиите в съдебния район. В него следва да се включат и по един прокурор и следовател от съответния окръжен район.  Всеки от тях, според специалността си да участва в работата на ВСС. Предлагам Магистратския съвет да бъде свикван по инициатива на Комисията по правни въпроси към ВСС. Списъкът с имена на включените в Магистратския съвет магистрати, да се изпрати на министъра на правосъдието, който от своя страна да включва тези лица в Работни групи към МП, които да участват в изработването на законопроекти. Членовете на съвета следва да изразяват становището на магистратите, чийто представители са във връзка с законопроекти, по които дава становища. Този Магистратски съвет ще бъде свикван при необходимост. Може да се нарече и Консултативен съвет, той ще бъде от действащи магистрати, които да осъществяват връзката между магистратите по места и Висшия съдебен съвета и обратно.

КОМИСИЯТА ПО ПРАВНИ ВЪПРОСИ
Р Е Ш И:

Направеното от Каролина Неделчева предложението следва да бъде обсъдено на по-късен етап.

Предложение за включване на проект на решение от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 15.11.2012 г. да се включат:
- Проект на образец на Декларация за имотното състояние и произхода на средствата за придобиване на имуществото на кандидатите за Главен прокурор на Република България.  

12.11.2012 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА